Perquè després no aneu dient que si els principatins ens ho fem tot passem dels valencians 
Jo ara votaria el BLOC, però espero que pactin amb ERPV.
El que no entenc és perque no pacten. Val que són partits que discrepen en moltes coses, però també en tenen moltes en comú i podrien fer paper a les properes eleccions. 
ja et dic jo que per ERPV no és... Agustí Cerdà: "Si Bloc i Esquerra Unida volen, lluitarem conjuntament des d'ara" El President d'ERPV i diputat al Congrés, Agustí Cerdà, responia al número 1.111 de la revista "El Temps" les preguntes del periodista Víctor Maceda. Pel seu interés, reproduïm part d'aqueixa entrevista. VÍCTOR MACEDA: Quins punts troba més factible modificar, al tràmit parlamentari? AGUSTÍ CERDÀ: Els que ja he comentat: rebaixar la barrera electoral al 3% i aconseguir una definició de la llengua que evite la judicialització d'aquest tema, que ja acumula una sentència del Tribunal Constitucional i sis del Tribunal Superior de Justícia valencià, totes, és clar, en defensa de la unitat del català. Evidentment, farem moltes més demandes, però en aquestes dues hi tinc una confiança especial. VM: Creu que el PP admetrà una rebaixa al 3%? No li convé. O seria per a futures eleccions, no per al 2007? AC: (Riu.) Crec que és possible modificar aquest llistó, i per al 2007. El nostre és l'únic Estatut que el recull, i no sols globalment sinó també per circumscripció. En aquest sentit, seria positiu que els partits directament afectats -que som nosaltres (Esquerra Republicana del País Valencià), el Bloc Nacionalista Valencià i Esquerra Unida del País Valencià- lluitàrem conjuntament per reclamar-ho, des d'ara. Jo els he fet una oferta, en aquesta direcció. No s'hi val esperar fins a tres mesos abans de les eleccions per fer estratègies comunes. Els socialistes els han passat les seues enquestes, en les quals tots dos (Bloc i EUPV) queden per sota del 5%. Si volen treballar conjuntament, des d'ara, nosaltres hi estem disposats. VM: Però el PSPV-PSOE, malgrat que fins i tot José Luis Rodríguez Zapatero i Jordi Sevilla s'han mostrat proclius a negociar el 3%, no troba malament el 5%. Pla ha recordat que és la tanca a Alemanya, també. AC: (Riu, novament.) Podem aconseguir-ho. No pot ser que el PSPV-PSOE només vinga a buscar-nos passades les eleccions autonòmiques. És necessari que hi haja un canvi al País Valencià, i per fer-lo possible hem de treballar entre tots, junts, ara. VM: El debat sobre el 3% pot centrar massa el pas de l'Estatut valencià pel Congrés. Pot ser una cortina de fum que amague la resta de reptes sense resposta del text. AC: Nosaltres tenim ben clar com és el text, però com a mínim volem millorar un parell d'aspectes. Això no alterarà gaire el balanç global que en fem. VM: S'hi fa esment al dret a l'aigua de conques excedentàries, atenent a criteris de sostenibilitat. És un missatge a l'Ebre. Què penseu fer? AC: Allò de criteris de sostenibilitat és tan eteri que espanta. Quins són? Com es regulen? És com si, a l'Estatut, demanem que "la gent siga feliç". No té sentit aquest article. És el moment oportú de deixar clar per a què es demana l'aigua, quin ús se'n fa ara, i si és admissible el creixement que es preveu amb els recursos que tenim. Tu no pots demanar l'aigua d'unes altres conques. Per això, que hagueren posat que volen aigua de l'Amazones! [13/oct] 
Sent objectius, cal tindre en compte que a ERPV li convenen aliances. En canvi, Bloc o EUPV encara tendrien més possibilitats d'arribar a les Corts "sense ningú"
les enquestes no diuen el mateix... 
Ho sent 
sentir-ho !!! no home no, estem per aprendre i també va segons l'enquesta igual la setmana que ve t'he de donar la raó !!!! 
Passa algunes enquestes (amb resultats variats, si pot ser) 
Mira un xic cap amunt. He contestat un missatge teu.